Thrustmaster

Thrustmaster er en amerikansk podusent spillkontrollere som styrespaker og ratt til simracing. Selskapet har lisensavtaler med selskaper som Airbus, Ferrari, Gran Turismo og US Air Force, samt at de lisensierer noen produkter under Sony Playstation- og Microsoft Xbox-lisenser.


== Historie ==

I 1990 var Norm Winningstad var med å grunnlegge Thrustmaster i Hillsboro (Oregon).Tidlig i 1991 begynte selskapet å reklamere for Thrustmaster Weapons Control System i datamaskinblader. Thrustmaster jobbet hovedsakelig med å utvikle styrespaker til flysimulatorer for IBM-kompatible datamaskiner. Fokuset til Thrustmaster var på såkalte HOTAS-stikker (akronym for hands on throttle-and-stick) som vil si at både flyets styreflater og gasspådrag kontrolleres via styrespaken. En del av styrespakene ble modellert etter ekte fly. På midten av 1990-tallet ble selskapet kjent for å lage gode, men dyre stikker. I 1995 solgte selskapet for 15 millioner dollar, og økte til 25 millioner dollar i 1998.I juli 1999 ble Thrustmaster kjøpt opp av franske Guillemot Corporation Group, som også kjøpte hardwareprodusenten Hercules Computer Technology samme år, og slo dem sammen til samme firma under navnet Hercules Thrustmaster med hovedkontor i Carentoir, Frankrike. Merkevarene ble dog holdt separat.Det nye Thrustmaster-selskapet utvidet gradvis produktporteføljen fra utstyr til flysimulatorer til også å omfatte annet simulatorutstyr for PC, PlayStation og Xbox:

Rattkonsoller som: T-GT, TS-XW, YX-RW, T300, T150, T80, TH8A gearbox, TSSH Handbrake og BT LED display
Spillkontrollere som: GPX, Score-A, T-Wireless, Dual Analog, eSwap og DualShock controller
Hodetelefoner som: Y-C300 CPX, T.Assault Six, T.Racing Scuderia Ferrari Edition og T.Flight U.S. Air Force Edition headset


== HOTAS Cougar ==
HOTAS Cougar er en av Thrustmaster sine tidligere toppmodeller innen styrespaker, og er en nær (men ikke eksakt) gjengivelse av styrespaken som brukes i F-16 block 52-jagerflyet. Spaken er laget av metall og har mange programmeringsmuligheter, men er hemmet av dårlig kvalitet på potensiometrene hvilket har ført til et blomstrende ettermarked for deler. Noen utgaver har også hatt kvalitetsproblemer med luftbremsen, men dette ble løst på senere serienumre.
I 2010 ble HOTAS Cougar erstattet av HOTAS Warthog som er en etterligning av styrespakene i A-10 Thunderbolt II. Denne bruker Hall-effekt-sensorer i aksene til styrespaken og gasspådraget istedenfor potensiometre.


== Partnerskap med Ferrari ==
I 1999 laget Thrustmaster en kopi av rattet på Ferrari 360 Modena.
I 2002 laget Thrustmaster et hjul inspirert av Formel 1-verdensmester Michael Schumacher. 3 år senere kom Thrustmaster med et Enzo-ratt.
I mai 2010 kom Ferrari Wireless GT Cockpit 430 Scuderia Edition racing wheel. I juli samme år ble rattet kåret til månedens produkt av det spanske magasinet Playmania.
I august 2011 kom 458 Italia-rattet, hvilket var Thrustmaster sitt første lisensiert av Microsoft. Etter Italias Grand Prix 2011 ble Ferrari F1 Wheel Integral T500 og Ferrari F1 Wheel Add-on lansert.
I 2013 kom TX Racing Wheel 458 Italia Edition med børsteløse motorer og magnetiske sensorer.
I 2014 kom Thustmaster med Ferrari 458 Spider Racing Wheel, et av de rimeligste Microsoft-lisensierte rattene med en pris på under 100 amerikanske dollar.
I 2015 gav Thrustmaster ut T150 Ferrari Wheel Force Feedback.
I 2018 kom et sett med headset og ratt, kalt T.Racing Scuderia Ferrari Edition headset og the 599xx Evo wheel.
I 2021 kom Thrustmaster med en simracing kopi av Formel 1-rattet fra Ferrari SF1000. Rattet støttes av TS-XW T-GT, T300, TX og TS-PC.


== Programvarestøtte ==
I mars 2021 ble støtte for Linux-kjerne lagt til på flere ratt-modeller.


== Se også ==
Fanatec


== Referanser ==